**OPIS POSLOVA I PODACI O PLAĆI**

**OGLAS**

**za prijam u državnu službu na određeno vrijeme, a najduže do završetka programa tehničke pomoći i to do 31. prosinca 2023. godine**

**4. UPRAVA ZA EUROPSKU TERITORIJALNU SURADNJU**

**4.3. Sektor za prvostupanjsku kontrolu**

**4.3.2. Služba za prvostupanjsku kontrolu programa prekogranične suradnje**

**4.2.2.1. Odjel za Interreg IPA programe prekogranične suradnje**

**VIŠI STRUČNI SAVJETNIK** (redni broj radnog mjesta 324.) - 1 izvršitelj

***Opis poslova:***

* obavlja složenije stručne i upravne poslove iz djelokruga Odjela,
* sudjeluje u pripremi internih procedura i metodologije za administriranje i upravljanje sustavom prvostupanjske kontrole na Interreg IPA programima prekogranične suradnje,
* priprema nacrte izvješća i akata na engleskom i hrvatskom jeziku vezane uz prvostupanjsku kontrolu troškova hrvatskih projektnih partnera na Interreg IPA programima prekogranične suradnje,
* analizira podatke iz djelokruga Odjela,
* sudjeluje u organizaciji sastanaka i pripremi materijala za sastanke te vodi bilješke sa sastanaka,
* obavlja druge složene stručne poslove koji obuhvaćaju kontrolu izvješća zaprimljenih od hrvatskih projektnih partnera na Interreg IPA programima prekogranične suradnje, kao i nabavu provedenu u sklopu projekata, uz povremeni nadzor te opće i specifične upute nadređenog službenika,
* provjerava ispunjenost zahtjeva vezanih uz vidljivost projekata,
* provodi terenske kontrole projekata hrvatskih projektnih partnera, ovjerava prihvatljive troškove te izdaje Potvrde o prihvatljivosti troškova,
* priprema upute za partnere te za iste održava radionice,
* redovito popunjava i ažurira sve evidencije koje proizlaze iz poslovnih procesa u nadležnosti Odjela/Službe u kontekstu obavljanja poslova prvostupanjske kontrole troškova hrvatskih projektnih partnera na Interreg IPA programima prekogranične suradnje prijavljuje uočene nepravilnosti/prijevare u skladu s važećim propisima EU te programskim i nacionalnim pravilima,
* odgovara za arhiviranje dokumentacije vezane za projekte iz njegove nadležnosti,
* redovno surađuje sa službenicima tijela uključenih u strukturu upravljanja fondovima Europske unije i po potrebi s nižim službenicima nadležnih tijela Europske komisije,
* odgovara za materijalne resurse s kojima radi, ispravnu primjenu metoda rada, postupaka i stručnih tehnika u okviru svojeg djelokruga osigurava dostupnost podataka i informacija za potrebe praćenja i kontrole revizorskog traga,
* sudjeluje u procjeni i definiranju rizika za poslove u svojoj nadležnosti te obavlja i druge poslove po nalogu nadređenih.

**PODACI O PLAĆI:**

Plaću radnog mjesta državnog službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Osnovica za izračun plaće za državne službenike i namještenike od 1. svibnja 2022. godine iznosi 6.286,29 kn, a utvrđena je Kolektivnim ugovorom za državne službenike i namještenike („Narodne novine“, br. 56/22).

Koeficijent složenosti poslova radnog mjesta **višeg stručnog savjetnika** iznosi 1,979, a utvrđen je člankom 26.a, stavkom 1., točkom b), podtočkom 1. Uredbe o nazivima radnih mjesta i koeficijentima složenosti poslova u državnoj službi („Narodne novine“, broj 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 15/19, 73/19, 63/21 i 13/22).